title: Mahkamlanmagan kabellar - 9-sinf Informatika va axborot texnologiyalari
text: Mahkamlanmagan kabellar Kompyuterlarga odatda elektr yoki tarmoq kabellari kabi
  koʻplab kabellar ulanishini koʻrgan boʻlsangiz kerak. Bu
  kabellar pol ustidan oʻtadigan boʻlsa, odamlarning qoqilib
  ketishi xavfi yuzaga keladi.
  Kimdir kabelga qoqilib ketsa nima boʻladi? Odamga shikast
  yetishi yoki uni elektr toki urishi mumkin. Agar vilka qurilma
  ishlab turganida chiqarib olinsa, sim yoki vilka shikastlanishi,
  kabelga ulangan uskunalar stol ustidan tortib olinsa, ularga
  zarar yetishi mumkin.
  Elektr toki urishi yoki yongʻin yuzaga kelishi bilan bogʻliq
  ehtimoliy xatarlar sababli salomatlik va xavfsizlikni taʼminlash
  uchun poldan tortilgan kabellarning bari kabel kanallari ichida,
  gilam yoki pol tagida boʻlishi kerak.
  Kompyuter jihozlariga aloqador boshqa xatarlar Koʻpincha kompyuter uskunalari ogʻir boʻlgani uchun uni
  joyidan siljitsangiz yoki kimningdir ustiga tushib ketsa,
  shikastlanish xavfi yuzaga keladi.
  Yangi printerni sotib oladigan boʻlsangiz, u odatda
  kompyuterga ulanadi. Shuning uchun uni qayerga
  joylashtirishni hal qilishingiz kerak boʻladi. Katta ehtimol bilan
  siz uni kompyuter yonidagi stolga qoʻyasiz. Lekin bunday
  qilishdan oldin oʻzingizga ikkita savol bering: stol shuncha
  ogʻirlikni koʻtarishga moʻljallanganmi? Printer stolga toʻgʻri
  holatda, muvozanati buzilmay joylashadimi?
  Qurilmalar qulay joylashtirilishi kerak. Uskunalar yetarlicha
  mustahkam stollar yoki tokchalarga joylashtirilganiga
  ishonch hosil qiling. Ular qurilma ogʻirligini koʻtara olishi
  zarur va har bir burchak ostida qurilmani ushlab turadigan
  darajada katta ekanini tekshirish kerak. Shuningdek,
  8.03-rasm. Osilib yotgan kabellar xavf tugʻdirmasligi uchun ularni tartibga keltirish mumkin.
  107 8-bob: Xavfsizlik texnikasi qoidalari
  qurilmalar foydalanuvchilarning qoʻli osonlikcha yetadigan
  qilib joylashtirilishi kerak. Bu qurilma printer boʻlsa, siz unga
  muntazam ravishda qogʻoz qoʻyishingiz va talab etilganda
  siyohni almashtirishingiz lozim boʻladi.